《卜算子（二月晦，偕徐孟坚、滕审言、李季功游裴公亭作）》
宋代·郭应祥

城上著裴亭，亭下临湘水。泼黛揉蓝画不成，暝色仍含紫。

忙里不知春，却问今余几。相与偷将半日闲，共把尘襟洗。

作者简介：［约公元一二二四年前后在世］字承禧，临江人。生卒年均不详，约宋宁宗嘉定末前后在世。嘉定间进士。官楚、越间。其他事迹不可考。